Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 1027/12/2201	Dunajská Streda, 24.7.2013
EEČ : 2-16-107-2013

U Z N E S E N I E

Trestná vec:	obvinený XXXXX 
Zločin:	Subvenčný podvod podľa § 225 odsek 1, odsek 4 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 28. novembra 2011 v Dunajskej Strede, na Ádorskej ulici č. 41, v sídle Úradu práce, sociálnych vecí a rodiny XXXXX uzatvoril so zástupcom Úradu práce, sociálnych vecí a rodiny XXXXX dohodu č. 7/§57/2011/NP II-2/A-ÁA o poskytnutí nenávratného finančného príspevku občanovi so zdravotným postihnutím na prevádzkovanie alebo vykonávanie samostatnej  zárobkovej činnosti, predmetom ktorej bolo poskytnutie príspevku na prevádzkovanie alebo vykonávanie samostatnej zárobkovej činnosti vo výške 8.047,04 eur, na základe žiadosti o poskytnutie nenávratného finančného príspevku občanovi so zdravotným postihnutím na prevádzkovaniealebo vykonávanie  samostatnej zárobkovej činnosti vo výške 8.047,04 eur, na základe žiadosti o poskytnutie nenávratného finančného príspevku občanovi so zdravotným postihnutím na prevádzkovanie alebo vykonávanie samostatnej  zárobkovej činnosti zo dňa 28.10.2011, ktorej prílohu tvorí zmluva č. 38/2011 o nájme nebytových priestorov uzatvorená s XXXXX, spotrebné družstvo, a v č. l. II bod 3 dohody č. 7/57/2011/NP II-2/A-ÁA, sa zaviazal poskytovateľovi príspevku predložiť právoplatný kladný posudok orgánu na ocharanu zdravia v zmysle zákona č. 355/2007 Z. z. o ochrane, podpore a rozvoji verejného zdravia, najneskôr do 31.3.2012, avšak požiadal o vydanie uvedeného rozhodnutia až po uplynutí tejto lehoty a to napriek tomu, že už v čase podania tejto žiadosti nebol nájomcom v zmysle zmluvy č. 38/2011 o nájme nebytových priestorov uzatvorenej s XXXXX XXXXX, spotrebné družstvo a Regionálny úrad verejného zdravotníctva XXXXX, mu ho dňa 23.8.2012 vydal, pričom uvedeným konaním vylákal od Úradu práce, sociálnych vecí a rodiny XXXXX, príspevok zo štátneho rozpočtu, poskytnutie ktorého je viazané podľa zíkona č. 5/2004 Z. z. o službách zamestnanosti a o zmene a doplnení niektorých zákonov, na podmienky, ktoré nespĺňa, a uviedol do omylu poskytovateľa príspevku v otázke splnenia podmienok predstieraním okolností v rozpočte s citovaným zákonom, a tento príspevok vo výške 8.047,04 eur získal neoprávnene,

pretože obvinený nebol v čase činu pre nepríčetnosť trestne zodpovedný.

Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície XXXXX č. XXXXX zo dňa 20.12.2012 bolo podľa § 199 ods. 1 Tr. por. začaté trestné stíhanie a následne uznesením vyšetrovateľa tej istej spisovej značky zo dňa 14.2.2013 bolo podľa § 206 ods. 1 Tr. por. vznesené obvinenie XXXXX za pre zločin subvenčného podvodu podľa § 225 ods. 1, ods. 4 písm. a) Tr. zák., ktorý sa mal stať na tom skutkovom základe, že

dňa 28. novembra 2011 v Dunajskej Strede, na Ádorskej ulici č. 41, v sídle Úradu práce, sociálnych vecí a rodiny XXXXX uzatvoril so zástupcom Úradu práce, sociálnych vecí a rodiny XXXXX dohodu č. 7/§57/2011/NP II-2/A-ÁA o poskytnutí nenávratného finančného príspevku občanovi so zdravotným postihnutím na prevádzkovanie alebo vykonávanie samostatnej  zárobkovej činnosti, predmetom ktorej bolo poskytnutie príspevku na prevádzkovanie alebo vykonávanie samostatnej zárobkovej činnosti vo výške 8.047,04 eur, na základe žiadosti o poskytnutie nenávratného finančného príspevku občanovi so zdravotným postihnutím na prevádzkovaniealebo vykonávanie  samostatnej zárobkovej činnosti vo výške 8.047,04 eur, na základe žiadosti o poskytnutie nenávratného finančného príspevku občanovi so zdravotným postihnutím na prevádzkovanie alebo vykonávanie samostatnej  zárobkovej činnosti zo dňa 28.10.2011, ktorej prílohu tvorí zmluva č. 38/2011 o nájme nebytových priestorov uzatvorená s XXXXX XXXXX, spotrebné družstvo, a v č. l. II bod 3 dohody č. 7/57/2011/NP II-2/A-ÁA, sa zaviazal poskytovateľovi príspevku predložiť právoplatný kladný posudok orgánu na ocharanu zdravia v zmysle zákona č. 355/2007 Z. z. o ochrane, podpore a rozvoji verejného zdravia, najneskôr do 31.3.2012, avšak požiadal o vydanie uvedeného rozhodnutia až po uplynutí tejto lehoty a to napriek tomu, že už v čase podania tejto žiadosti nebol nájomcom v zmysle zmluvy č. 38/2011 o nájme nebytových priestorov uzatvorenej s XXXXX XXXXX, spotrebné družstvo a Regionálny úrad verejného zdravotníctva XXXXX, mu ho dňa 23.8.2012 vydal, pričom uvedeným konaním vylákal od Úradu práce, sociálnych vecí a rodiny XXXXX, príspevok zo štátneho rozpočtu, poskytnutie ktorého je viazané podľa zíkona č. 5/2004 Z. z. o službách zamestnanosti a o zmene a doplnení niektorých zákonov, na podmienky, ktoré nespĺňa, a uviedol do omylu poskytovateľa príspevku v otázke splnenia podmienok predstieraním okolností v rozpočte s citovaným zákonom, a tento príspevok vo výške 8.047,04 eur získal neoprávnene,

	Obvinený XXXXX uviedol, že  k veci nechce vypovedať, necíti sa vinný a riadne platí dane a odvody. 

          Zást. pošk. org. XXXXX  vo svoje výpovedi uviedol, že obvinený nesplnil podmienky na poskytnutý príspevok a preto Úrad práce, sociálnych vecí a rodiny XXXXX žiada od neho náhradu škody v sume 8.047,04 eur. 

         Dôvodom na to je tá skutočnosť, že mu bol poskytnutý nenávratný finančný príspevok na prevádzkovanie alebo vykonávanie samostatnej zárobkovej činnosti v uvedenej sume, následne po obdržaní príspevku prestal prevádzkovať priestory, ktoré mal prenajaté od firmy COOP Jednota XXXXX. 

         Tieto skutočnosti  sú ďalej preukázané podnikateľským zámerom, osvedčením o živnostenskom oprávnení, zmluvou o nájme nebytových priestorov, žiadosťou o poskytnutie nenávratného finančného príspevku občanovi so zdravotným postihnutím na prevádzkovanie alebo vykonávanie samostatnej zárobkovej činnosti, potvrdením XXXXX XXXXX o ukončení nájomnej zmluvy s obvineným, potvrdením o uhradení  8.047,04 eur obvinenému, fotokópiou preukazu občana s ťažkým zdravotným postihnutím, správou Sociálnej poisťovne, oznámením o prerušení distribúcie elektriky.  
           Z týchto dôkazov je zrejmé, že obvinený sa dopustil protiprávneho konania, pre ktoré mu bolo vznesené obvinenie za zločin subvenčného podvodu podľa § 225 ods. 1, ods. 4 písm. a) Tr. zák. 
	
Z dôvodov uvádzaných vo výpovedi obvineného a lekárskymi správami o jeho zdravotnom stave bol vypracovaný znalecký posudok znalcami z odboru zdravotníctvo, odvetvie psychiatria, XXXXX a XXXXX. 
Zo záverov znaleckého posudku vyplýva, že obvinený v čase spáchania skutku trpel duševnou poruchou, a to stredne ťažkým až ťažkým organickým psycho syndrómom ako následok po úraze hlavy v minulosti. Vzhľadom na prítomnú duševnú poruchu, obvinený v čase skutku nevedel ovládať svoje konanie a v podstatnej miere a rozsahu nebol schopný rozpoznať jeho spoločenskú nebezpečnosť. Z hľadiska psychiatrického nie je obvinený protispoločensky nebezpečný, nie je potrebné nariadenie ochrannej ambulantnej liečby. 
	
 	Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Vykonaným dokazovaním a následným vyhodnotením dôkazov v zmysle ustanovenia § 2 ods. 12 Tr. por. bolo preukázané, že sa stal skutok, pre ktorý je vedené trestné stíhanie, tento vykazuje znaky zločinu subvenčného podvodu podľa § 225 ods. 1, ods. 4 písm. a) Tr. zák. a možno dostatočne vyvodiť záver, že ho spáchal obvinený. Pre trestnosť činu sa ale vyžaduje naplnenie všetkých znakov skutkovej podstaty toho ktorého trestného činu. Jedným z obligatórnych znakov je i trestne zodpovedný páchateľ, t.j. subjekt trestného činu. Trestne zodpovedným páchateľom je len subjekt trestného činu, ktorý splnil zákonom ustanovený vek a je príčetný. Príčetnosť páchateľa je charakterizovaná jeho rozpoznávacou a ovládacou schopnosťou. Pre vylúčenie trestnej zodpovednosti stačí, ak absentuje jedna z týchto schopností. V prípade, ak páchateľ trestného činu bol v čase jeho spáchania nepríčetný, je to v zmysle Trestného zákona okolnosť vylučujúca jeho trestnú zodpovednosť. Nakoľko obvinený nebol podľa znaleckého dokazovania v čase spáchania prečinu schopný rozpoznať a ani ovládať svoje protispoločenské konanie, chýba základný znak skutkovej podstaty trestných činov pre vyvodenie jeho trestnoprávnej zodpovednosti.

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor